L'enfonsament de la primera obertura del Pantalà obliga a adaptar el projecte urgent de consolidació que estava en marxa
05 de desembre 2019

![Imagen 1](/media/3fgjqebl/90-c_derrumbe-pantalan-3.jpg)![Imagen 2](/media/1e0nradl/90-cuerpo_derrumbe-pantalan-6.jpg)

![](/media/zbso4gjp/90-c_derrumbe-pantalan-1.jpg)  
  

L'Ajuntament de Sagunt ha acollit este matí una reunió entre l'alcalde de Sagunt, Darío Moreno; el president de l'Autoritat Portuària de València, Aurelio Martínez; el director general de l’APV, Francesc Josep Sánchez; el subdirector de l’APV, Manuel Guerra, i el director d'Explotació, Néstor Martínez, per a tractar temes relatius al conveni d'actuació en el port de Sagunt entre estes dos entitats. Una vegada finalitzada la reunió han conegut la notícia del recent enfonsament del primer tram del Pantalà i s'han desplaçat allí.

En les últimes hores, i segons dades aportades per l’APV, s'ha esfondrat la primera obertura del Pantalà de 30 metres de longitud. La primera de les díhuit obertures que componen en total l'estructura, ha patit les conseqüències de les grans ones d'anit, que superaven el Pantalà, i que han enderrocat el tram més pròxim al port i a les roques on les ones trenquen amb més força. En estos moments ja s'han pres les mesures de seguretat oportunes tals com el clos, la prohibició de l'accés i la vigilància de la Policia Portuària.

![](/media/a5xd13qd/90-cuerpo_reunion-apv-1.jpg)  

L'alcalde de Sagunt, Darío Moreno, ha assegurat que, per part de l'Ajuntament, «**ja havíem traslladat a l’APV que el Pantalà no estava en bones condicions i, lamentablement s'ha produït eixe col·lapse que nosaltres temíem. Ara hem sol·licitat que acceleren al màxim la licitació de manteniment i consolidació del Pantalà en la seua situació actual, ja que han de dur-se a terme de manera urgent perquè es reconstruïsca este tram i se seguisca avant amb la seua restauració**».

Des de l'Autoritat Portuària de València també asseguren que ja es coneixia l'estat de l'estructura i, per este motiu, ja estava en marxa un procés de licitació d'obres d'urgència per a la consolidació de l'estructura del Pantalà, per un import de 400.000 euros. Esta licitació estava a punt de publicar-se.

Quant a la reconstrucció del tram afectat, han assegurat que es procedirà a l'anàlisi de les necessitats derivades de l’enfonsament. El president de l’APV, Aurelio Martínez, ha afirmat que van a «**agiltar al màxim l'adaptació del contracte de mesures urgents per a poder actuar com més prompte millor**».

Moreno s'ha lamentat d'esta situació i ha afirmat que amb el canvi climàtic «**cada vegada anirem a més amb esta mena de temporals i hem d'assegurar-nos que esta infraestructura serà prou resilient perquè no dure 10 anys, sinó els següents 100**».

![](/media/cqtbe2lp/90-cuerpo_derrumbe-pantalan-4.jpg)  
_Anàlisi de l'estructura del Pantalà en l'últim trimestre de 2018_ 

En la reunió, quant al futur accés per als vianants del Pantalà, Moreno ha afirmat que han arribat a un acord sobre una opció «**relativament ràpida per a assegurar-nos que quan estiga restaurat, siga accessible per a tota la ciutadania**». Han parlat de construir una carretera que inclourà carril bici i per als vianants i, a més, han arribat a l'acord de «**construir una carretera que connectarà el Pantalà amb la zona del Malecón, però sense entrar exactament per la inseguretat jurídica en la qual ens movem respecte a aqueixos terrenys**».

Un altre dels temes tractats en la reunió ha sigut la renovació del Pla Director, que inclourà la tercera dàrsena «**i tindrà una valoració més realista sobre l'eix temporal en el qual ocorrerà, ja que hem expressat la preocupació que les actuacions al Grau Vell depenguen d'eixa tercera dàrsena, sol·licitant a l’APV que, en la mesura que siga possible, avance eixe tipus d'actuacions i que no depenguen de la tercera dàrsena, sinó que el propi impacte del port i de la segona dàrsena ja siguen suficients com per a actuar en eixa zona, recuperant el port romà, la zona pròxima al poblat, etc**.».

Per part de l’APV han assegurat que la proposta és interessant i que estudiaran l'encaix legal per a poder dur-lo a terme, a l’espera de rebre per part de l'Ajuntament un projecte per al Grau Vell amb la priorització de les preferències respecte a les actuacions per a poder armar el pla d'actuació. Esta idea ha sigut rebuda per l'alcalde amb gratitud i ha assegurat que «**començarem a preparar-la ja i l'enviarem al menor temps possible**».

El conveni signat entre l'Ajuntament de Sagunt i l'Autoritat Portuària recull el compromís de l’APV de rehabilitar el Pantalà, entre altres actuacions, per al qual, al principi, es destinarien 9 milions d'euros en diferents fases.​

![](/media/25pbe33e/90-c_derrumbe-pantalan-2.jpg)  

*   [](http://www.facebook.com/sharer.php?u=https://aytosagunto.es/va/actualitat/l-enfonsament-de-la-primera-obertura-del-pantala-obliga-a-adaptar-el-projecte-urgent-de-consolidacio-que-estava-en-marxa/ "Facebook")
*   [](http://twitter.com/share?url=https://aytosagunto.es/va/actualitat/l-enfonsament-de-la-primera-obertura-del-pantala-obliga-a-adaptar-el-projecte-urgent-de-consolidacio-que-estava-en-marxa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-enfonsament-de-la-primera-obertura-del-pantala-obliga-a-adaptar-el-projecte-urgent-de-consolidacio-que-estava-en-marxa/ "Linked In")
*   [](mailto:?body=https://aytosagunto.es/va/actualitat/l-enfonsament-de-la-primera-obertura-del-pantala-obliga-a-adaptar-el-projecte-urgent-de-consolidacio-que-estava-en-marxa/)